Kemesraan serta keakraban Emma Maembong dan Kamal Adli tidak perlu diperkatakan lagi, semua orang jelas melihat mereka berdua ini cukup gembira bersama. Namun, sehingga kini mereka masih enggan meletakkan sebarang status istimewa terhadap hubungan mereka.
Walaubagaimanapun, jelas Emma beliau sudah bersedia untuk mendirikan rumah tangga kerana kariernya sudah semakin kukuh dan tidak mahu lagi terlibat dengan percintaan yang  boleh di ibaratkan sebagai cinta monyet.
Malah, Emma tidak menolak jika takdir sudah menentukan jodoh beliau bersama Kamal.
Sejak dahulu lagi, saya sering mengatakan bahawa saya sudah bersedia untuk mendirikan rumah tangga. Rasa itu hadir mungkin disebabkan saya sudah mempunyai karier yang stabil dan tidak mahu berlengah-lengah dengan cinta monyet.
Jika dia (Kamal) merupakan jodoh yang telah ditentukan Tuhan, saya menerima dengan hati yang terbuka. Namun, jika sebaliknya, saya tidak akan menutup hati untuk bercinta lagi.
Pengalaman cinta yang agak menyakitkan pada masa lalu mungkin mengajar Emma Maembong untuk lebih matang dalam perhubungan dan tidak tergesa-gesa membuat keputusan. Tak apa, kalau ada jodoh tidak kemana.
Sumber Berita: Kosmo!
Soal hubungan percintaan antara Kamal Adli dan Emma Maembong bukanlah cerita baru dikalangan peminat industri hiburan tempatan, tetapi ramai juga ingin tahu sejauh mana hubungan mereka sebenarnya kerana kedua-dua nampaknya hanya ingin berdiam diri mengenai perkara tersebut.
Berbicara mengenai hubungan mereka, adik kepada Emma iaitu Chacha Maembong memberitahu beliau menyokong hubungan kakaknya itu bersama Kamal yang dikatakan pandai mengambil hati ahli keluarga mereka.
Mereka pasangan yang comel pada pandangan saya, Kamal bukan sahaja cukup menghargai perasaan Emma tetapi juga keluarga saya. Sebab itu kami agak rapat. Sebagai adik memang saya sokong hubungan mereka, cuma soal lain saya hanya boleh berdoa sahaja agar hubungan mereka ini berjalan dengan baik.
Pada masa yang sama Chacha juga berkongsi bahawa beliau juga kini sedang menjalinkan hubungan dengan seorang jejaka yang sudah dikenali olehnya hampir setahun yang lalu. Baru sahaja menganjak usia 19 tahun, Chacha bagaimanapun buat masa ini enggan memikirkan soal perkahwinan dan fokusnya kini hanya  tertumpu kepada karier dan masa depan yang lebih baik.
Kami sudah berkenalan hampir setahun dan saya hanya boleh katakan, dia merupakan kawan lelaki yang cukup rapat dengan saya kini. Mungkin kerana sikap memahami dia terhadap saya dan kerjaya memudahkan lagi hubungan ini. Jujurnya kami masih muda dan masih dalam fasa mengenali antara satu sama lain.
Kalau adik sendiri dan ahli keluarga lain sudah boleh menerima kehadiran Kamal Adli rasanya Emma Maembong tidak perlulah tunggu lama lagi untuk benar-benar serius dalam perhubungan. Kata orang kadang-kadang bercinta beberapa tahun pun belum tentu jadi dan lebih manis serta indah untuk bercinta selepas kahwin. Siapa tahu mungkin hubungan kali ini akan berkekalan sehingga ke akhir hayat.
Sumber Berita: Utusan Malaysia
Pelakon Emma Maembong nampaknya tidak putus-putus dihimpit kontroversi apatah lagi selepas hubungan cinta beliau bersama pelawak Zizan Razak putus di tengah jalan.
Kemesraan yang terpancar bersama aktor Kamal Adli juga menjadi buah mulut ramai meskipun kedua-duanya mengaku sebagai teman rapat sahaja. Kerana itu juga, Emma dituduh oleh sesetengah pihak bahawa beliau bertudung gara-gara ingin pikat lelaki sahaja.
Menerima dakwaan yang agak melampau, Emma menerusi ruang komen di akaun Instagram miliknya telah membidas kata-kata tersebut.
Pada kami peminat tidak perlu komen sebegitu, niat seseorang itu kita tidak boleh persoalkan dan yang menuduh itu dapat dosa free je. Doakan sahaja perubahan beliau itu kekal sehingga akhir hayat.
Meskipun mengakui selesa bersama dan sekadar teman rapat, hubungan Kamal Adli dan Emma Maembong sudah cukup hangat diperkatakan. Ada yang beranggapan mereka tampak secocok bersama dan mungkin ada jodoh diantara mereka selepas masing-masing mempunyai kisah duka dalam percintaan.
Bekas kekasih kepada Kamal iaitu Intan Ladyana juga turut merasa gembira dengan berita mengenai hubungan intim Kamal bersama Emma kini. Intan mendoakan agar pasangan tersebut bahagia dan akan menyokong segala rancangan mereka pada masa hadapan.
Bagus untuk dia (Kamal Adli) dan Emma, saya tumpang gembira akan hal ini. Kalau mereka bahagia saya pun bahagia jugalah. Saya akan sokong apa sahaja yang mereka rancang.
Berbicara tentang status Intan sekarang, beliau tidak menafikan sedang mengenali hati bud seseorang yang bukan bergelar artis. Walaubagaimanapun buat masa ini, Intan masih belum bersedia untuk memperkenalkan jejaka tersebut kepada umum.
Baguslah jika Intan Ladyana sudah boleh move on daripada hubungan lepas dan paling penting tidak cemburu dengan kebahagiaan bekas kekasih beliau sekarang. Semoga Intan dilimpahi dengan kasih sayang. Buat Kamal Adli dan Emma Maembong harapnya anda berdua juga bertemu jodoh. Hehe